Bratislava, 05.12.2024

**Výzva na predloženie ponuky**

(ďalej len „výzva“)

**v rámci dynamického nákupného systému zriadeného v súlade s §58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov** (ďalej len „zákon“)

# I. Identifikačné údaje verejného obstarávateľa

**Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 44, 814 99 Bratislava

**IČO:** 0039 7865

**Profil verejného obstarávateľa:** <https://www.uvo.gov.sk/vyhladavanie-profilov/detail/1045>

**Kontaktná osoba:** Ing. Lenka Batková, odborný referent

Oddelenie centrálneho obstarávanie zákaziek

+ 421 918 110 003

[lenka.batkova@uniba.sk](mailto:lenka.batkova@uniba.sk)

(ďalej len „verejný obstarávateľ“)

# II. Identifikácia dynamického nákupného systému (ďalej len „DNS“)

**Názov DNS:**

*„Nábytok pre UK 2023-2027“*

**Zverejnené v:**

Vestník VO: č. 112/2023 zo dňa 08.06.2023 pod značkou 19776 – MUT

Vestník EU: č. 2023/S 108-340239 zo dňa 07.06.2023

Odkaz na internetovú adresu, na ktorej sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:

**súťažné podklady k zriadeniu DNS, v ktorých sú uvedené doklady vyžadované na preukázanie splnenia podmienok účasti:**

<https://josephine.proebiz.com/sk/tender/42117/summary>

**odkaz na zverejnené oznámenie o vyhlásení verejného obstarávania k DNS:**

<https://www.uvo.gov.sk/vestnik-a-registre/vestnik/oznamenie/detail/607679?cHash=a511ee8fa748741e1dfe5f9da5254df2>

<https://ted.europa.eu/udl?uri=TED:NOTICE:340239-2023:TEXT:SK:HTML>

**odkaz na zverejnenú Výzvu na predkladanie ponúk v rámci tejto konkrétnej zákazky:**

<https://josephine.proebiz.com/sk/tender/62464/summary>

# III. Predmet zákazky

**Názov zákazky:**

„Nábytok pre UK 2025“

**CPV:** 39130000-2 Kancelársky nábytok

39112000-0 Stoličky

39143110-0 Postele a lôžkoviny

6000000-8 Dopravné služby (bez prepravy odpadu)

**NUTS kód:** SK010

**Opis predmetu zákazky:**

Predmetom zákazky je dodanie rôznych druhov kancelárskeho nábytku, stoličiek a postelí pre súčasti Univerzity Komenského na obdobie 12 mesiacov. Bližšia špecifikácia je uvedená v prílohe č. 1 tejto výzvy.

Súčasťou predmetu zákazky sú aj súvisiace služby: balné, doprava na miesto určenia, vynesenie, montáž a vyloženie tovaru na určené miesto, odvoz a likvidácia obalov. Ponuku požaduje verejný obstarávateľ predložiť vrátane súvisiacich služieb na celý predmet zákazky.

Na vyžiadanie je dodávateľ povinný zaslať vzorkovník poťahov látok poštou alebo elektronicky, s uvedením konkrétnej značky/ výrobcu poťahu.

# IV. Administratívne informácie

**Lehota dodania tovaru:**

Dodacia lehota pri malých objednávkach do 5 ks nábytku je do 5 týždňov

Dodacia lehota pri väčších objednávkach nad 5 ks nábytku je do 8 týždňov.

Dodacia lehota pri objednávkach zadaných na konci roka 2025 môže byť predĺžená o 3 týždne, z dôvodu celozávodných dovoleniek vo výrobe.

**Predpokladaná hodnota zákazky:** 116 000 € bez DPH

**Zdroj financovania:**

1. Predmet zákazky bude financovaný z vlastných zdrojov Univerzity Komenského v Bratislave.
2. Preddavok sa neposkytuje.
3. Predmet zákazky bude uhrádzaný bezhotovostným prevodom na základe faktúry.
4. Súčasťou faktúry bude dodací list podpísaný oprávnenými zástupcami obidvoch zmluvných strán. Splatnosť faktúry je 30 dní od jej predloženia a odsúhlasenia verejným obstarávateľom.

**Spôsob určenia ceny:**

1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s dodávkou predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov a musí byť zaokrúhlená najviac na 2 desatinné miesta.

Cena bude uvedená ako cena celkom bez DPH. DPH bude vysporiadaná podľa platných pravidiel EÚ.

**Typ zmluvy:** Rámcová dohoda

Znenie dohody je záväzné, uchádzači nie sú oprávnení ho meniť a tvorí prílohu č. 3 tejto výzvy. V prípade pripomienok k  dohode je potrebné, aby uchádzači využili inštitúty uvedené v zákone (žiadosť o vysvetlenie).

Verejný obstarávateľ nepožaduje predložiť podpísaný návrh Rámcovej dohody ako súčasť ponuky, pričom uchádzač berie na vedomie, že predložením ponuky súhlasí so znením jednotlivých ustanovení, ktoré sú uvedené v Rámcovej dohode.

**Miesto dodania predmetu zákazky:**

Univerzita Komenského v Bratislave

Miestom dodania sú jednotlivé fakulty Univerzity Komenského v Bratislave. Konkrétne miesta budú bližšie špecifikované v jednotlivých objednávkach, alebo čiastkových zmluvách.

**Lehota na predkladanie ponúk a spôsob predkladania ponúk:**

**23.12.2024, do 10:00 hod.**

1. Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese [**https://josephine.proebiz.com**](https://josephine.proebiz.com)**.**
2. Uchádzač môže predložiť iba jednu ponuku.
3. Na ponuku predloženú po uplynutí lehoty na predkladanie ponúk nebude verejný obstarávateľ prihliadať.
4. Ponuky sa predkladajú v štátnom jazyku, t. j. v slovenskom jazyku. Verejný obstarávateľ bude akceptovať aj ponuku predloženú v českom jazyku.

**Kritérium na vyhodnotenie ponúk:**

Najnižšia celková cena v **EUR bez DPH** za celý predmet zákazky.

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého v poradí, prípadne aj ďalšími v poradí.

V. Obsah ponuky

1. vyplnený a podpísaný ***návrh na plnenie kritéria***, ktorý tvorí prílohu č. 2 tejto výzvy,

2. vyplnený ***opis predmetu zákazky***, ktorý tvorí prílohu č. 1 tejto výzvy (uchádzači vyplnia ponúkané parametre za každý produkt, potvrdia správnosť tvrdení o daných produktoch a priložia obrázok ponúkaného produktu, prípadne link na daný produkt ),

3. ***čestné prehlásenie dodávateľa***, ktoré tvorí prílohu č. 4.

*Predložením cenovej ponuky uchádzač potvrdzuje, že ním predložená ponuka spĺňa špecifikáciu jednotlivých produktov zadaných verejným obstarávateľom. Verejný obstarávateľ je oprávnený požiadať uchádzača o predloženie dôkazov (technických listov, produktových listov...) na overenie si danej špecifikácie.*

VI. Ostatné

Verejný obstarávateľ si vyhradzuje právo neprijať žiadnu ponuku v rámci tejto zákazky alebo zrušiť zákazku, pokiaľ sa zmenili okolnosti, za ktorých bola vyhlásená, alebo cenová ponuka prekročí výšku predpokladanej hodnoty zákazky určenú verejným obstarávateľom.

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.

V prípade, že táto výzva alebo jej príloh odkazujú na konkrétneho výrobcu, technické riešenie/typ, značku výrobku alebo výrobok konkrétneho výrobcu, pripúšťa verejný obstarávateľ použitie ekvivalentu, pričom ponúkaný ekvivalentný výrobok alebo ekvivalentné technické riešenie musí spĺňať najmä požiadavky na rovnaké alebo kvalitatívne lepšie rozmerové, materiálové, technické, úžitkové alebo funkčné požiadavky a vlastnosti, ktoré sú špecifikované vo výzve alebo v jej prílohách. Verejný obstarávateľ požaduje, aby bol ekvivalent v predloženej ponuke jasne identifikovaný tak, aby bolo možné posúdiť zhodu jeho technických, kvalitatívnych a iných vlastností s požiadavkami verejného obstarávateľa.

**Zoznam príloh:**

Príloha č. 1 – Opis predmetu zákazky

Príloha č. 2 – Návrh na plnenie kritéria

Príloha č. 3 – Rámcová dohoda

Príloha č. 4 – Čestné prehlásenie - dodávateľ

.....................................................

Mgr. Martin Dufala, PhD.

vedúci OCOZ RUK